tomron87/hebrew-wikipedia-sentences-corpus huggingface dataset:
במקרה זה הגלובליזציה והגבולות בין המדינות הם סימביוטיים: מדינות הלאום יכולות לשמר את הנורמות שלה בזכות ההיצע הגלובלי של שירותי הרבייה ואילו תעשיית ההתרבות הגלובלית מרוויחה ממדיניות ההגבלה של מדינות הלאום.
היקום המשפטי המקיף משפחות בעידן הגלובליזציה המוגבלת
משפט מדינתי: המערכת המשפטית המרכזית מכולן עבור משפחות אך כיום אנשים מושפעים לעיתים יותר ממערכת משפט מדינתית אחת – מדינות מוצא, מדינת הגירה, מדינה שממנה אימצו, מדינה של הפונדקאית, מדינה בה נקנה רכוש וכו'.
בין החוקים המדינתיים עלולות להיווצר התנגשויות וישנם מנגנונים שונים להתמודדות עמם כגון עקרון כיבוד הערכאות או הנימוס המשותף.
משפט בינלאומי: אחד הביטויים החשובים ביותר של הגלובליזציה היא הספירה המשפטית הבינלאומית.
מקורותיה של הספירה הם האו"ם ומשפט זכויות האדם הבינלאומי שהוא מפתח, אומות אזוריות כגון האיחוד האירופי ומעצמות על כמו ארצות הברית אשר משתמשות במשפט הבינלאומי כדי להשפיע על מדינות אחרות.
המשפט הבינלאומי רלוונטי למשפחות מאחר שהוא מאפשר, לדוגמה, לקורבנות אלימות במשפחה לעזוב את בן הזוג המכה באמצעות הגירה או משפיע על השיח התוך מדינתי לגבי נושאים כמו הזמנת כלות ואימוץ בינלאומי.
משפט תת-מדינתי: ביטוי למשטר של משפט דתי או שבטי אשר באמצעות שליטה על המשפחה נתפס כחיוני לשמירה על הקולקטיב, בייחוד בקרב מהגרים ומיעוטים, ולעיתים מתנגש עם המשפט המדינתי.
הקר טוענת בספרה כי אין מענה מאחר שהמציאות מורכבת ודינמית, שהמשפט לא יכול לייצר וודאות חברתית דרך המשפט; על כן צריך לעבור מדיני המשפחה הקלאסיים ולהבין שהמשפחתיות מעוצבת גם לפי דינים אחרים: כדי להבין משפחתיות היום צריך להבין את הגלובליזציה.
ישראל היא כר מחקרי טוב מאחר שתמיד הייתה מדינת הגירה.
ניתן לראות את גלי ההגירה שחווה אירופה ואיך היחס למשפחתיות ולכן עולים דיונים על איך מתגרשים ומתחתנים, מה מעמד הילדים, האם לתת אוטונומיה לקבוצות דתיות בדיני נישואין וגירושין?
העיסוק בשאלות אלו הן לאור המתח בין רב תרבותיות לזכויות נשים.
בפסק הדין, שניתן בספטמבר 2019, מתייחסת השופטת מיכל אגמון-גונן ל"צומת זו בין גלובליזציה הגירה ומשפחה" כתחום חדש בדיני הגירה ומפנה אל המושג גלובליזציה מוגבלת ולספרה של הקר בדיון על הדילמות בין זכויות מהגרים לפיקוח מדיני על הגירה.
כיצד אידאולוגיות מגדריות בתוך מדינות, אליהן או מהן מהגרים, מעצבות דפוסים, חוויות והשפעות של חציית גבולות לאומיים.
כיצד חצית הגבולות הלאומיים מאתגרת אידאולוגיות מגדריות ומעצימה נשים באמצעות שיתופי פעולה עם נשים מקבוצות אתניות ודתיות שונות.
מן הצד השני המחירים המגדריים של חציית גבול שניתן לראות בסחר באנשים בתעשיית הניצול והזנות.
דנציג-רוזנברג ולבנקורן דנות בנושא האלימות ההגירתית וחוקרות את התופעה של יחסים אלימים בין גברים ישראלים לנשים מהגרות המבקשות להתאזרח.
במחקר עולה כי הנשים סובלות משוליות כפולה (אינטרסקציונליות) ולמעשה סובלות גם מהיותן נשים וגם מהיותן מהגרות: למהגרות כמעט אין מרחב בחירה לצאת מן המצב שכן הן יכולות לשוב לארצן ופנייה לרשויות עשויה לגרום לגירוש.
כך, המדינה הופכת למעשה כשחקן מרכזי המסייע לגבר.
התאזרחות באמצעות נישואין נועדה להגשים את הזכות למשפחה ולכן הגבר המגיש את הבקשה, נוכחותו נדרשת בכל שלב, שולט בעברית לצורך הכנסת המסמכים.
במערכת יחסים אלימה, הגבר עושה שימוש בפריווילגיה זו במועדי חידוש מעמד האישה: איומים בגירוש, איחור בהגשת בקשה, סירוב להעניק לה גישה למסמכים וכו'.
החסמים העומדים בפני הנשים הן לא רק אלימות הגירתית, אלא גם חסמים תרבותיים פסיכולוגיים – כמהגרות אין להן מעגלי תמיכה, אינן מכירות את השפה ואת הנהלים לצורך הגשת תלונה.
כך, נוצר משולש אלימות: המדינה מעניקה כוח לגבר, הגבר מנצל כוח זה ליחסים אלימים, בפרט בשלבים בהם האישה זקוקה לו לצורך קידום התאזרחותה, והצלע המחברת בין המדינה לאישה חוסמת את דרכה להיחלץ מאלימות.
היבט מגדרי נוסף לפרקטיקות המושפעות מן הגלובליזציה המוגבלת היא הטענה כי פונדקאות ותיירות רבייה הן למעשה ניצול נשים עניות וישנו חשש מסחר בביציות והחפצת הפונדקאית.
ישראל לדוגמה, איננה מסדירה בחוק את נושא הפונדקאות בחו"ל אך דה פקטו מבוצעת פונדקאות.
מדובר בשיתוף פעולה חד כיווני מאחר שישראל איננה מאפשרת פונדקאות לזרים אך נוצרה רגולציה שלא פורסמה: בדיקות גנטיות, אימוץ, הסכמה מדעת של הפונדקאית.
הקר טוענת כי מדובר במקרה של צביעות גלובלית, ישראל מאפשרת לאזרחיה לעשות בחו"ל את מה שהם לא יכולים בארץ.
מקדונלד'ס נחשבת לדוגמה הבולטת לגלובליזציה כרשת בעלת סניפים הפרושים באופן גלובלי ברוב מדינות העולם.
כאשר בוחנים את התופעה הגלובלית של מקדונלד'ס בהקשר הלאומי בו היא פועלת, ניתן לעמוד על המתח שבין הגלובליות לבין הגבולות הגאו פוליטיים.
בבייג'ינג, צעירים נכנסים לאכול במקדונלד'ס לא רק מפאת טעמו של האוכל אלא כי מדובר באקט מחאה של חופש וחציית גבול.
בדרום קוריאה, על אף התאמתו של המזון בסניפים לטעם המקומי, חלק מן התושבים תופסים אכילת ביג מק כאקט של בגידה.
בהונג קונג, מקדונלד'ס הציגה תרבות שירות שלא הייתה מוכרת למקומיים והשפיעה על מסעדות מקומיות ומתקנים מסחריים אחרים המאופיינים בשירותים נקיים ותורים מסודרים; עם זאת, התושבים המקומיים לא בהכרח משליכים את המגש או עוזבים את השולחן כאשר הם מסיימים לאכול.
מקדונלד'ס החלה במכירה של מנות מותאמות למדינות בהן היא נוכחת ומתגאה ברגישות שלה להקשר התרבותי לאומי.
בישראל ניתן לראות דוגמאות לכך במוצרי ה'מקשווארמה', 'מקפלאפל' ו'מקקבב'.
מקדונלד'ס לא רק משנה את התרבות והכלכלה הלאומית אלא גם משתנה על ידם.
גלובליזציה מוגבלת אל מול גלוקליזציה
הגלוקליזציה, או כפי שתרגם אותה אורי רם ל"עולמקומיות", מתארת כיצד הגלובליזציה היא הכוח השוחק את מדינת הלאום מ"למעלה", כאשר הלוקליזציה, כתגובת נגד, שוחקת מ"למטה".
הטיפולוגיה של גלובליות מוגבלת נבדלת מן השימוש הראשון בגלוקליזציה בכך שהיא רלוונטית לכל הספירות הציבוריות, לא רק בשדה המסחרי, וההתייחסות למערכת היחסים בין הגלובלי לתת-גלובלי כדו צדדית ולא חד צדדית.
שוני נוסף בין המושגים היא שגלובליזציה מוגבלת איננה מניחה על שחיקת מדינת הלאום; להפך, היא נשענת על החשיבות של גבולות לאומיים.
הבנה זו בעלת מתאם לטענה של רולנד רוברטסון כי גלוקליזציה מסמלת סימולטנית והדדיות והיא שואפת לפתח ניסוח סכמטי נוסף של יחסי הגומלין בין הגלובליות לתת-גלובליות.
הקר טוענת כי גלובליזציה וגבולות הם מושגים נפרדים משמעותיים אשר להיות מולחמים יחדיו globorderization (globe-borderiztion) רק במקרים של הכלאה וסינתזה:
הקבוצה הראשונה ביחס בין גלובליזציה וגבולות היא של יחסים אנטגוניסטים: קשר של ניגודים שנמצאים במתח מתמיד ואיבה הדדית.
על פניו, נראה כי הגלובליזציה נוגעת לתנועה, חופש ואוניברסליזם ואילו גבולות נוגעים בסטטוס קוו, הגבלות ופוליטיקה של קבוצות.
ניתן אף להרחיק ולצרף תכונות נורמטיביות כמו התקדמות והארה לגלובליזציה ואילו המסורתיות והפונדמנטליזם מיוחס לגבולות.
לדוגמה, מקרה הבוחן של אלימות במשפחה והפוטנציאל של השיח העולמי בנושא זכויות אדם ותנועה חוצת גבולות על שחרור נשים מפגיעה בתוך מדינות בעלות אופי פטריארכי.
הקבוצה השנייה מתארת יחסים של שיתוף פעולה ואף סמביוטיקה הדדית: הקפיטליזם זקוק לגבולות הלאומיים להפרדת העניינים באזורים טריטוריאליים שונים ולווסת את הכניסה שלהם לשטחים עשירים יותר.
באליבר טוען כי הגבלת התנועה האנושית אל מול חופשיות תנועת ההון ולמעשה הופכת לאפרטהייד עולמי המחליף את הקולוניאליות הישנה.
הקבוצה השלישית, שהקר מציעה, כוללת יחסים מורכבים דיאלקטים אשר עלולים ליצור סינתזה בין הגלובליזציה לבין הגבולות: הם מעוצבים כתגובות נגד אחד לשנייה כמו שבא לידי ביטוי בחיזוק הלאומנות, הגזענות והגבולות הפטריארכים, אך גם ביטויים היברידיים לפעולות הנגד של הגלובליזציה לפעולות אלו.
דוגמה לכך מעלה בארבר במושג הג'יהאד שמתאר לרוב תגובות מקומיות אלימות וקנאיות לכוחות הגלובליים אותם הוא מכנה מקוורלד.
דוגמה אחרת היא משפחות גלובליות אשר מהוות כלאיים של אפשרויות, זהויות ורעיונות שמועברים לילדיהם באמצעות חיברות.
הקר ממשיגה משפחות מסוג זה משפחות globordered מאחר שהן מתהוות בעולם גלובלי אך נמצאות בתוך שטחים, חברה וחוקים מדינתיים.
גלובידנס (שם מדעי: Globidens; מילולית: "שיני גלובוס") הוא סוג של זוחל ימי נכחד שחי במשך הקרטיקון לפני 84.6 עד 66 מיליון שנה מזמננו.
מוסזאורוס זה היה קטן יחסית לבני המשפחה, והגיע רק עד אורך 6 מטרים בממוצע.
הוא תואר לראשונה בידי החוקר האמריקאי צ'ארלס ו.
המאובנים שלו התגלו באזורים שונים לאורך העולם, ביניהם במרוקו, אינדונזיה, אנגולה וארצות הברית.
ככל הנראה הוא היה בעל תפוצה נרחבת בימים במשך המזוזואיקון, עד הכחדת הקרטיקון הגדולה.
זוחל זה היה דומה לפלייטקרפוס, עם מבנה גוף עגלגל בעל סנפירים רחבים, זנב קצר יחסית ולסתות מסיביות כבדות בעלות שיניים מעוגלות שהותאמו לרסק טרף כמו דגים או דיונונים וכן אמוניטים שהוא תפס.
בסוג זה התגלו לאורך השנים מינים רבים, אך חלקם שויכו לסוגים אחרים כמו Carinodens או Igdamanosaurus ואף לסוגי איכתיוזאורים.
מרבית המאובנים כוללים שרידי שיניים מעוגלות וחזקות.
גלוגובק (בפולנית: Głogówek ; גרמנית: Oberglogau, צ'כית: Horní Hlohov, שלזית: Gogōwek) היא עיירה היסטורית קטנה בדרום מערב פולין.
היא ממוקמת על נהר אוסובלוגה , במחוז אופולה, בשלזיה.
העיר שוכנת כ־35 קילומטרים מעיר בירת המחוז אופולה, ונמצאת כ־10 קילומטרים מהגבול הצ'כי.
מקור השם של העיירה במילה הפולנית גלוג-głóg, שפירושה שיח העוזרר.
הצמח גדל באזור בצפיפות רבה כשהעיירה הוקמה.
העיירה ידועה בזכות המבנים ששרדו בה מימי הביניים, כיכר השוק ומונומנטים אדריכליים רבים.
בשנת 2009, העיירה קבלה על עצמה באופן רשמי, להיות עיירה דו לשונית פולנית וגרמנית, כי מיעוט גרמני משמעותי נותר באזור לאחר שחלק גדול של משלזיה הועבר לפולין בסוף מלחמת העולם השנייה.
קהילת יהודי גלוגובק התקיימה בעיירה גלוגובק שבדרום פולין.
יהודים התגוררו בעיירה עוד לפני שנת 1349. בשנת 1880 הגיעה הקהילה היהודית לגודלה המרבי שעמד על 170 נפש.
בשנת 1933 עם עליית היטלר והמפלגה הנאצית לשלטון ובשואה נפגעה הקהילה קשות ולא התאוששה יותר.
גלובל-אי אונליין בע"מ, המוכרת בשמה המקוצר באנגלית, Global-e, היא חברה ציבורית ישראלית העוסקת בלוקליזציה של אתרי מסחר אלקטרוני ובמתן שירותי מכירה לאתרים אלה.
החברה הוקמה בפברואר 2013 על ידי שלושה מיוצאי בנק הפועלים: אמיר שלכט (מנכ"ל החברה), שחר תמרי (סמנכ"ל תפעול) וניר דבי (סמנכ"ל שיווק).
החברה עוסקת בלוקליזציה של אתרי מסחר אלקטרוני, כלומר התאמה של אתר מסחר אלקטרוני ללקוח, מבחינת שפה, מטבע (כולל חישוב שער חליפין, מכס ומיסים נוספים), דרכי תשלום, ועוד.
החברה פועלת ביותר ממאה מדינות וביותר מ-25 שפות.
שירות מורחב של החברה מטפל בכל הלוגיסטיקה של המכירה, כולל שילוח בינלאומי וטיפול בהחזרות של סחורה.
החברה מקיימת שיתוף פעולה עם חברת פייסבוק, לקידום מכירות גלובלי.
בחברה מועסקים כ-1000 עובדים, מתוכם 300 במרכז הפיתוח של החברה בפתח תקווה.
מרכז פיתוח נוסף שוכן באטלנטה.
לחברה משרדים בלונדון, בניו יורק, בבוורלי הילס, בפריז ובטוקיו.
בנובמבר 2021 רכשה החברה את חברת Flow Commerce האמריקאית תמורת 500 מיליון דולר, מחציתם במזומן ומחציתם במניות גלובל-אי אונליין.
החברה הנרכשת מאפשרת הקמה מהירה של אתרי מסחר אלקטרוני.
במאי 2016 גייסה החברה 20 מיליון דולר, שהצטרפו אל 10 מיליון דולר שגויסו קודם לכן.
באפריל 2018 גייסה החברה 20 מיליון דולר מאייפקס פרטנרס.
ביוני 2020 גייסה החברה 60 מיליון דולר.
עם המשקיעים נמנית חברת השילוח DHL.
במאי 2021 גייסה החברה 375 מיליון דולר עם הנפקת ניירות הערך שלה בבורסת נאסד"ק לפי שווי של כ-3.6 מיליארד דולר.
גלובל רקורדס היא חברת תקליטים עצמאית רומנייה שנוסדה בשנת 2008 על ידי לוצ'יאן שטפן.
החברה החלה לפעול כחברת ניהול, והאמנית הראשונה שהוחתמה בה הייתה הזמרת-יוצרת הרומנייה אינה, שהוציאה את הלהיטים הבינלאומיים "Hot", "Love", "Déjà Vu", "Amazing" ו-"Sun Is Up".
השירים דורגו בעשירייה הפותחת במצעד האלבומים הבריטי ובמצעד הדאנס/מיקס שואו איירפליי של בילבורד, והפכו אותה לאמנית המצליחה ביותר במרכז ומזרח אירופה, המזרח התיכון ואפריקה בין 2008–2018.
בשנת 2015, הפכה גלובל רקורדס לחברת תקליטים עצמאית שמטרתה למצוא, לפתח ולהשיק אמנים חדשים בשוק הרומני והבינלאומי.
מאז, היא חברת התקליטים העצמאית הגדולה ביותר במזרח אירופה, עם עשרות להיטים שהגיעו ל-20 מצעדי שזאם בעולם ולמעלה מ-2 מיליארד השמעות בשנה אחת בפלטפורמות דיגיטליות.
הפורטפוליו שלה מורכב מיותר מ-30 אמנים ו-45 מלחינים ומפיקים ובבעלותה 13 אולפני הקלטות מאובזרים.
חברת האם שלה, גלובל גרופ, כוללת גם חברת הפקת וידאו, סוכנות אירועים וגלובל טאלנט יונייטד; סוכנות השיווק המקוונת הגדולה ביותר במרכז ומזרח אירופה, עם פורטפוליו של למעלה מ-150 בעלי מקצוע.
בנוסף לרשימת האמנים החתומים בה, גלובל רקורדס כוללת מפיקים וכותבי שירים שעבדו על שירים עם אמנים בינלאומיים כדוגמת סלינה גומז, אלישה קיז, ניקי מינאז', ניק ג'ונאס ואייקון.
הזמרת-יוצרת הרומנייה, אינה, זכתה לפופולריות רבה ברחבי העולם, כאשר הוציאה שלל להיטים ואלבומים מצליחים במהלך הקריירה שלה.
היא הוציאה סדרה של להיטים בינלאומיים כמו "Hot", "Sun Is Up" ו-"More than Friends" והקליטה שיתופי פעולה עם מוזיקאים כדוגמת דדי יאנקי וג'יי באלווין.
בינואר 2020 הודיעה הטלוויזיה הרומנית (TVR) על שיתוף הפעולה עם חברת התקליטים, תוך שרוקסן נבחרה לייצג את רומניה בתחרות הזמר של האירוויזיון שאירעה בשנת 2020 עם שירה "Alcohol You".
התחרות בוטלה ב-18 במרץ 2020 בעקבות מגפת הקורונה ועל כן, נאלצה רוקסן להקליט שיר חדש לתחרות שתוכננה להיערך בשנה שלאחר מכן.
לבסוף, באירוויזיון 2021 ייצגה את רומניה עם השיר "Amnesia".
מאוגוסט 2020, גלובל רקורדס משתפת פעולה עם וורנר מיוזיק גרופ כדי לקדם את האמנים החתומים בה ברחבי בעולם.
כמו כן, חברת התקליטים הנפיקה רישיון להשתמש בשם של וורנר מיוזיק ברומניה.
הקמפיין המשותף הראשון היה עבור רוקסן והסינגל האחרון שלה, "How to Break a Heart".
גלובל רקורדס פתחה חברות תקליטים בכמה מדינות שונות: פולין (גלובל רקורדס פולין), רוסיה (גלובל רקורדס רוסיה) וטורקיה (גלובל רקורדס טורקיה).
מאז תחילת שנות ה-20 של המאה ה-21, הופצו במסגרת חברת התקליטים להיטים נוספים כדוגמת "Flashbacks", "Papa" ו-"Up".
גלובל כנפיים ליסינג בע"מ, המוכרת בשם המקוצר גלובל כנפיים, היא חברה ציבורית ישראלית שמניותיה נסחרות בבורסה לניירות ערך בתל אביב ועוסקת ברכישה, החכרה ומכירה של מטוסי נוסעים מסחריים ומטוסי מטען לחברות תעופה בעולם.
יושב ראש דירקטוריון החברה הוא שלמה חנאל ומנכ"ל החברה הוא סידני סלסקי.
משרדיה הראשיים של החברה שוכנים בבית איילון ביטוח שברמת גן.
החברה נוסדה בדצמבר 2002 על ידי חברת "כנפיים אחזקות", כחברה פרטית בשם "ארקיע ליסינג אינטרנשיונל בע"מ".
בנובמבר 2006 שינתה החברה את שמה לשמה הנוכחי, "גלובל כנפיים ליסינג".
ביולי 2017 היא הונפקה בבורסה לניירות ערך בתל אביב והפכה לחברה ציבורית.
באפריל 2016 רכשה החברה מטוס מדגם איירבוס 200–330 תמורת 88 מיליון דולר.
ביוני 2018 מכרה החברה שני מטוסים מדגם בואינג 800–737 ומטוס נוסף מדגם איירבוס 200–330 תמורת כ-59 מיליון דולר.
באוקטובר 2021 השלימה רכישת שני מטוסי איירבוס 220 בהיקף כולל של כ-74 מיליון דולר.
כל העסקאות הקיימות של החברה בתחום החכרת מטוסים נעשו באמצעות נאמנויות הרשומות בארצות הברית או באירלנד או באמצעות תאגידים ייעודיים אחרים.
גישה זו נובעת משיקולי אסדרה במדינות פעילות החברה, וכן לשם הפרדה בין העסקאות השונות ותיחום כל עסקה תחת ישות משפטית אחת ונפרדת, הנחוץ לשם קבלת הלוואת Non Recourse למימון העסקה.
כל עסקה של רכישת מטוס והחכרתו כוללת שלושה שלבים עיקריים:
המטוס נרכש במצבו הטכני והמכני כפי שהוא ובמיקומו בעת ביצוע הרכישה;
איתור מקורות מימון לרכישת המטוס.
ככל ענף התעופה העולמי סבלה החברה ממשבר מגפת הקורונה.
בשנת 2021 השלימה החברה רכישת מניות בשיעור של כ-49.99% מחברת התעופה הקפריסאית טוס איירווייז.
נכון לשנת 2022 בעלת השליטה (66.02%) בחברה היא חברת כנפיים אחזקות.
גלודיס פרלה ויגוסדוטיר (באיסלנדית: Glódís Perla Viggósdóttir; נולדה ב-27 ביוני 1995) היא כדורגלנית איסלנדית המשחקת בעמדות הבלמת בבאיירן מינכן מהבונדסליגה לנשים ובנבחרת איסלנד.
היא כדורגלנית איסלדית השלישית בקבוצה לצד ססיליה ראן רונארסדוטיר וקרולינה לאה ויליאמסדוטיר.
גלודיס פרלה החלה את קריירת הכדורגל שלה בקבוצת הנוער של המועדון אייביירג הדני.
ב-2009 הצטרפה למועדונים המשותפים קואופווגס ו-ויקינגיר מליגת העל האיסלנדית.
ב-2011 עברה לעונה אחת למועדון הורסנס הדני.
ב-2012 עברה למועדון סטיארנאן מליגת העל האיסלנדית.
במדי סטיארנאן זכתה גלודיס פרלה באליפות איסלנד, גביע האיסלנדי לנשים, גביע הליגה האיסלנדית לנשים והסופרקאפ האיסלנדי לנשים.
ב-2015 עברה גולדיס פרלה לאסקילסטונה יונייטד מליגת העל השוודית לנשים.
ביולי 2017 עברה לרוזנגארד, גם היא מליגת העל השוודית, במדיה זכתה באליפות ב-2019 ובגביע השוודי לנשים ב-2017 ו-2018.
ביולי 2021 חתמה גלודיס פרלה בבאיירן מינכן מהבונדסליגה לנשים.
ב-4 באוגוסט 2012 ערכה גלודיס פרלה את הופעת הבכורה שלה בנבחרת איסלנד, בתיקו 1:1 נגד נבחרת סקוטלנד במסגרת משחק ידידות.
גלודיס פרלה נקראה לסגל שוודיה לאליפות אירופה בכדורגל נשים 2013. ב-7 באפריל 2022 ערכה את הופעתה ה-100 במדי שוודיה, בניצחון 5:0 על בלרוס במסגרת מוקדמות גביע העולם לנשים 2023.
גביע הליגה האיסלנדית לנשים: 2013, 2014
ליגת העל השוודית לנשים: 2019
הפרס על שם קרול ברנט הוא פרס גלובוס הזהב למפעל חיים, שמחולק על ידי איגוד העיתונאים הזרים בהוליווד.
הפרס מוענק לאישים שהטביעו חותם משמעותי בתעשיית הטלוויזיה וחולק לראשונה בטקס פרסי גלובוס הזהב ה-76 בשנת 2019. הזוכה הראשונה היה קרול ברנט, ומכאן שמו של הפרס.
הזוכה הצעיר ביותר בפרס היה היוצר ראיין מרפי, שבשנת זכייתו (2023) היה בן 57. הזוכה המבוגר ביותר היה המפיק נורמן ליר, בגיל 98 ב-2021. נכון לשנת 2026, שישה אישים קיבלו את הפרס: שלוש נשים ושלושה גברים.
+שנת הטקס, שם הזוכה, הלאום ונימוקי הזכייה הרשמייםשנהתמונהזוכהלאוםתיאור2019קרול ברנט"אייקון טלוויזיה, ברנט היא שחקנית, קומיקאית, זמרת וסופרת אמריקאית, שהקריירה שלה משתרעת על פני שבעה עשורים של טלוויזיה.
היא ידועה בעיקר בזכות תוכנית המגוון הקומית פורצת הדרך שלה, "המופע של קרול ברנט".
היא האדם המעוטר ביותר בקטגוריות הטלוויזיה של גלובוס הזהב, עם שש זכיות מתוך 17 מועמדויות".
הפרס הוגש לה על ידי סטיב קארל.2020אלן דג'נרס"מהסיטקומים שלה, דרך סטנד אפ ועד הפיכתה למוצר ביתי בשעות היום, היא חלוצה שכבשה את הקהל כבר כמעט 25 שנה עם הקסם והשנינות שלה.
בנוסף להצלחתה בטלוויזיה, היא עורכת דין ופילנתרופית, משאילה את קולה למי שאין לו, ומפיצה חסד ושמחה".
הפרס הוגש לה על ידי קייט מקינון.2021נורמן ליר"נורמן ליר הוא מהיוצרים הפוריים ביותר של הדור הזה.
הקריירה שלו נמשכה מתור הזהב ועד עידן הסטרימינג.
גישתו המתקדמת לנושאים שנויים במחלוקת באמצעות הומור, גרמה לשינוי תרבותי שאיפשר לנושאים חברתיים ופוליטיים לבוא לידי ביטוי בטלוויזיה.
הפרס הוגש לו על ידי איימי פולר.2022לא הוענק2023ראיין מרפי"תסריטאי, במאי ומפיק, זוכה גלובוס הזהב ושש מועמדויות".
הפרס הוגש לו על ידי בילי פורטר.2024לא הוענק2025טד דנסון"טד דנסון בידר את הקהל במשך עשרות שנים עם הופעותיו האייקוניות, אשר ייחרטו לנצח בהיסטוריה של הטלוויזיה.
הקריירה שלו היא עדות לכישרונו המדהים ולרבגוניותו כשחקן".
הפרס הוגש לו על ידי אשתו, מרי סטינבורגן.2026שרה ג'סיקה פארקר
גלודני (ברומנית: Glodeni; ברוסית: Глодяны) היא עיר בצפון־מערב מולדובה, בירת נפת גלודני.
ישנם תיעודים המראים כי העיר נוסדה בשנת 1673. תיעודים נוספים מסבירים כי במאה ה־18 שרר בעיר מצב כלכלי קשה עקב הקרקע שאינה התאימה לחקלאות.
העיר סבלה ממצב קשה עד למאה ה־19.
בשנת 1973, לרגל ציון 300 שנה לייסוד העיר, הושק סמל העיר.
בשנת 1985 כרתה העיר ברית ערים תאומות עם העיר שרהורוד באוקראינה.
5 שנים אחר כך נכרתה ברית ערים תאומות עם העיר בוטושאן ברומניה.
העיר ממוקמת בצפון־מערב מולדובה, כ־16 קילומטרים מהגבול עם רומניה (על הנהר פרוט), כ־28 קילומטרים מערבית לעיר בלץ וכ־125 קילומטרים מצפון־מערבית לקישינב, בירת המדינה.
גובה העיר הוא כ־155 מטרים מעל פני הים.
עד תחילת המאה ה־20, אוכלוסיית העיר נעה בסביבות ה־400 תושבים, אך עד שנת 1940 כבר התגוררו בה קרוב ל־4,000 תושב.
אוכלוסיית העיר הגיעה לשיא של 13,180 תושבים בשנת 1989 אך מאז היא נמצאת במגמת ירידה, ונכון לשנת 2014 חיים בה 8,676 תושבים.
כ־60% מאוכלוסיית העיר הם מולדובנים או רומנים, כ־28% הם אוקראינים, כ־10% הם רוסים והשאר אחרים.
המונח גִלווּן (בלועזית: גלווניזציה, Galvanization) הוא תהליך כימי של ציפוי ברזל או פלדה באבץ (Zn) כדי למנוע שיתוך (בעיקר – חלודה).
התהליך מתבצע על ידי "טבילה חמה" (קיים גם "גלוון קר", אך הוא פחות יעיל).
הטבילה נעשית על ידי לקיחת רכיב הפלדה וטבילתו בתוך אמבט המלא באבץ נוזלי מחומם לטמפרטורה של כ-460 מעלות צלזיוס.
בתהליך הגלוון המתכת מצופה באבץ, המקנה לה גימור חלק ואסתטי.
באבץ חשמלי (גילוון קר) עובי הציפוי הוא 15 מיקרון, ובאבץ חם עוביו הוא 80 מיקרון.
ניתן לקבל את האבץ בגוון צהוב או לבן, עד לאורך של 6 מטרים.
ציפוי האבץ מונע את חמצון המתכת המוגנת על ידי יצירת שכבת מגן.
תחמוצת האבץ היא אבקה לבנה עדינה שבניגוד לתחמוצת ברזל (חלודה) לא גורמת להתפוררות משטח המצע כאשר היא נוצרת.
תחמוצת האבץ, אם לא פוגעים בה, מהווה מחסום להתחמצנות נוספת, בדרך דומה לזו שיש לאלומיניום ופלדת אל-חלד בשל השכבות המחומצנות שלהם.
הגלוון יוצר שכבה עבה שיכולה להיות אף יותר מהדרוש להגנת המתכת.
בשלדות מכוניות למשל, בהן נדרשת שכבה דקה יותר, שכן השלדה תצופה אחר כך בצבע נוגד חלודה, משתמשים בגלוון מסוג שונה שנקרא "אלקטרו-גלוון" .
מסמרים מגולוונים מיוצרים בעיקר על ידי אלקטרו-גלוון אך אלו בדרך כלל עמידים פחות מאשר אלו שיוצרו בתהליך הטבילה החמה, משתמשים באלו בעיקר לבניית גדרות.
בהגנה גלוונית משטחית-אנודית משתמשים במטילי אבץ שנקשרים, בהשפעת זרם חשמלי, למתכת עליה הם מגנים במקומות שבהם המתכת חשופה לתמיסה אלקטרוליטית.
בתמיסה זו האבץ נספג באלקטרוליט על פני המתכת עליה הוא מגן.
המונח גלוון קיבל את שמו מהמדען האיטלקי לואיג'י גלווני, והוא שימש במקור לתאר את התהליך של מתן "שוקים" חשמליים (תהליך שקיבל במאה ה-19 גם את השם "פארדיזם" על שם מייקל פארדיי).
השם הוענק לאחר שגלווני הבחין בהתכווצויות רגלי צפרדעים בהשפעת זרם חשמלי שיצר.
גלוטמין (Glutamine) היא אחת מ-20 חומצות האמינו הנפוצות בטבע.
גלוטמין היא נגזרת של חומצת אמינו אחרת, חומצה גלוטמית.
השייר של חומצה גלוטמית מסתיים בקבוצת קרבוקסיל (COOH), ואילו השייר של גלוטמין מסתיים בקבוצת אמיד (CONH).
חומצה גלוטמית הופכת לגלוטמין כאשר היא מגיבה עם אמוניה.
עקב הקרבה בין שתי החומצות קיים סימול ארוך המציין גלוטמין או חומצה גלוטמית - Gln - וכן סימול קצר -Q.
השייר של גלוטמין מורכב, אם כן, משתי קבוצות מתילן (CH2) ומקבוצת אמיד.
קבוצת האמין (NH), המהווה חלק מקבוצת האמיד, היא קוטבית; השייר של גלוטמין מסוגל ליצור קשרי מימן עם מולקולות מים, ולפיכך גלוטמין הידרופילית ומסיסה במים.
שיירי גלוטמין נוטים להופיע באזורים החיצוניים של חלבונים, שם הם מסוגלים לבוא במגע עם המים המקיפים את החלבון בסביבה התאית.
קיימות השערות כי אצל חולים במחלות של מערכת החיסון, כגון איידס, קיים ניצול גבוה מהממוצע של גלוטמין.
גלוטמין משמש בתהליך העיכול ומחסור בו עלול להוביל לפגיעה במערכת זו.
גלוטמין הופך לחומצה גלוטמית בנוירונים בעזרת האנזים גלוטמינאז.
תהליך זה אינו מזיק כל עוד לא נוצרת הצטברות גלוטמין מחוץ לתאי המוח; חוקרים כיום מאמינים שהצטברות כזו יכול להיגרם, בין השאר, מצריכת יתר של גלוטמין.
הצטברות גלוטמין נצפית במחלת אלצהיימר, מחלת הנטינגטון ובמחלת לו גריג.
בנוסף, רמות גבוהות של גלוטמין נקשרו לעלייה ברמת הרדיקלים החופשיים במוח, שפוגעים ביכולתם של המיטוכונדריה בתאי המוח לייצר אנרגיה.
פגיעה בייצור זה גורמת לאקסיטוטוקסינים, כמו חומצה גלוטמית, להפוך לרעילים יותר.
פגיעה זו קטנה בצורה משמעותית באתלטים פעילים, שכן פעילות גופנית גורמת לצריכת גלוטמין על ידי השרירים.
גלוית מרב היא גלויה עם תמונה שבה הבול מודבק על הצד עם התמונה ולא בצד האחורי, כמקובל בגלוית דואר רגילה.
חותמת הדואר מוטבעת בחלקה על הבול ובחלקה על התמונה כאילו היא מצמידה את הבול לתמונה.
בין שלושת המרכיבים של גלוית מרב - בול, חותמת, גלויה - צריכה להיות התאמה מרבית.
ההתאמה היא של הנושא, של המועד (תאריך החותמת קשור בנושא), ושל המקום.
ההתאמה המרבית נותנת את השם לפריט הבולאי הזה, והוא נקרא "גלוית מרב".
התחביב של הכנה ואיסוף גלויות מרב נקרא מקסימפיליה (Maximaphily).
גלוית מרב ממצרים משנת 1893
ב-31 באוגוסט 2003 הוצעה למכירה באי ביי גלוית מרב אשר תוארה כקדומה ביותר והיא נושאת חותמת מ-15 בנובמבר 1893 ונמכרה תמורת 790 דולר.
גלוית מרב הזו עומדת בהגדרות: גלוית הדואר המאוירת ובול הדואר מראים אותו אובייקט.
הבול מודבק על הצד המאויר של גלוית הדואר כאשר חותמת הדואר מוטבעת על הגלויה ועל חלק מהבול.
הגלויה מתארת בין היתר את הספינקס ואת הפירמידה הגדולה של גיזה.
הבול המצרי בצבע ארגמן בן 5 מיל מראה אף הוא את הספינקס ואת הפירמידה הגדולה של גיזה.
חותמת הדואר היא של מלון שפארדס בקהיר מ-15 בנובמבר 1893. גלוית מרב זו, המכונה גלוית המרב המוחלטת, מקדימה בארבעה חודשים את גלוית המרב מפורטוגל שנחשבה לפניה כקדומה ביותר.
הגלויה נשלחה במקור ממצרים לברלין בגרמניה.
דניאל אולסן כתב שראה גלוית מרב דומה ממצרים מפברואר 1894 בתערוכת בולים בלוקסמבורג.
גלוית מרב מפורטוגל משנת 1894
עד לא מכבר, גלוית המרב הידועה כקדומה ביותר הייתה מפורטוגל.
גלוית הדואר המאוירת עם בול בערך 10 רייס (סקוט מספר 98) הנציחו את הנווט הנסיך הנרי שחי מ-1394 עד 1460. חותמת הדואר היא של פורטו, מקום הולדתו של הנסיך הנרי מ-4 במרץ 1894, החותמת היא מיום ההופעה הראשון של הבול ושל הגלויה.
התמונה של גלוית מרב זו איננה בנמצא בימינו.
פריט דומה ידוע הוא לכבוד 500 שנה להולדת הנסיך הנרי עם חותמת של ליסבון מ-8 במרץ 1894, רק ארבעה ימים מאוחר יותר מגלוית המרב הקדומה.
על פי דניאל אולסן הגלויה שימשה למשלוח בתוך פורטוגל והבול הנוסף בערך 10 רייס שימש כתוספת למשלוח לחו"ל.
גלוית המרב המדוברת נשלחה מפורטוגל לאנגליה.
נושא הבול מתאים לאיור של גלוית הדואר.
הגילוי של גלוית המרב המצרית מצביע על האפשרות של מציאת גלויות מרב מוקדמות יותר.
גלוית הדואר הראשונה נכנסה לשימוש באוסטריה בשנת 1869. בסוף המאה ה-19 בקרו במצרים תיירים רבים ששלחו גלויות דואר לארצות מהן באו ומנהג נפוץ היה להדביק את בול הדואר על הצד המאויר של גלוית הדואר.
גלויות רבות תארו את הספינקס והפירמידות והצע הבולים היה מוגבל לבול הספינקס והפירמידה.
התחביב של הכנה ואיסוף של גלויות מרב קרוי מקסימפיליה.
בעל אוסף גלויות מרב צריך לחקור ולהציג את ההתאמה המרבית בין האלמנטים המרכיבים את גלויות המרב.
התאמת נושא, התאמת מקום והתאמת זמן.
כמו בכל אוסף בולאי גם אוסף של גלויות מרב נקבע לפי מצב הפריטים, הנדירות של החומר הבולאי והצורה שהפריטים מוצגים ומוסברים בתצוגה.
תצוגה של גלויות מרב בתערוכת בולים נעשית לפי מדינה מסוימת או לפי קבוצות של מדינות, ואפשר לבחור נושא תצוגה מיוחד שאינו בהכרח מתאים למדינה מסוימת.
להכנת התצוגה נדרש ידע בתחום הבולים, חותמות הדואר והנושא המוצג על ידי הגלויה המאוירת.
גלולות למניעת היריון (לעיתים מכונות רק "גלולות") הן אמצעי מניעה המיועד לנשים ונחשב לבעל יעילות גבוהה.
הגלולות נכנסו לשוק התרופות בראשית שנות ה-60 של המאה ה-20 ומשמשות מיליוני נשים ברחבי העולם.
החומרים הפעילים העיקריים בגלולות הם הורמוני המין הנשיים, אסטרוגן ופרוגסטרון, או אנלוגים סינתטיים דומים שלהם.
הפרוגסטרון פועל על המוח, ומונע את הפרשת הגונדוטרופינים (FSH ו-LH) וכך נמנע הביוץ.
האסטרוגן מסייע לפרוגסטרון במניעת הביוץ.
הפרוגסטרון שבגלולה פועל גם למנוע מרירית הרחם את השינויים שנדרשים לקליטת הביצית המופרית.
גלולות למניעת היריון עם יתרונות נוספים
לחלק מהגלולות יש גם התוויות נוספות.
הגלולה "יאז" מותווית גם לטיפול באקנה בינוני בגיל ההתבגרות, בתסמונת קדם-וסתית חמורה (PMDD) ובשיעור יתר; הגלולות "דיאנה 35" ו"אסטל" מותוויות לטיפול באקנה ושיעור יתר.
הגלולה דיאנה מתווה גם קלינית כטיפול יעיל לעידון תווי הפנים וקווי מתאר של הגוף, ריכוך במיתרי הקול והענקת מראה עדין ונשי יותר לגוף בקרב נשים וגברים כאחד.
קיימים מחקרים קליניים האוסרים ומזהירים משימוש בדיאנה לצרכים אלה.
הגלולה "קלייר" מותווית גם להפחתת דימום וסת כבד באמצעות הפרוגסטין דיאנוגסט; הגלולה "יאז פלוס" מכילה גם חומצה פולית למניעת מומים מולדים בתעלה העצבית בעוברים.
הפרשת הפרוגסטרון והאסטרוגן על ידי השחלות התגלתה בשנות ה-30. מתן הורמונים אלו בצורה ישירה הייתה בעייתית, שכן הורמונים טבעיים אלו מתפרקים מהר ברוק ובקיבה, וכך נמנעת ספיגתם היעילה ממערכת העיכול למחזור הדם.
בגרסאותיהן הראשונות, הכילו הגלולות מינון הגבוה עד פי 10 מהמקובל ב.
אולם, לאחר שהתגלו תופעות לוואי המשפיעות על מחזור הדם, על מנגנון הקרישה ועל העלאת הסיכון לסרטן, והיות שלא נצפה הבדל מבחינת היעילות במניעת היריון, החלו להוריד את המינונים בהדרגה עד למינונים הנמוכים המקובלים כיום.
כמו כן, החלו לייצר גלולה חדשה אשר מכילה מינונים שונים של אסטרוגן ושל פרוגסטרון עבור כל יום במהלך המחזור, בניסיון לחקות את מחזור השחלה.
לגלולה זו ניתן השם "הגלולה הטריפאזית", בעוד שלגלולה הקודמת קראו "הגלולה המונופאזית".
הגלולה למניעת היריון מכילה את שני הורמוני המין הנשיים, האסטרוגן והפרוגסטרון.
הפרוגסטרון פועל למניעת הפרשת הגונדוטרופינים (ההורמון מגרה זקיק - FSH והורמון ההצהבה-LH), שהם ההורמונים שמייצרת בלוטת יותרת המוח כדי לגרות את איברי המין לייצר תאי זרע או ביציות.
כפועל יוצא מכך נמנע הביוץ.
ב"שימוש מושלם" – כלומר כל עוד מקפידים ליטול אותן בדיוק לפי הוראות השימוש, וכל עוד הנטילה נעשית באופן קבוע ובאותה השעה מדי יום, ללא שכחה והפסקות – מידת יעילותן של הגלולות עומדת על 99.7%.
ב"שימוש טיפוסי" – הכולל הפסקות, שכחה, אי הקפדה על דיוק – היעילות יורדת ל-91%.
לצעירות שאורח חייהן מקשה להן לשמור על שגרת "שימוש מושלם" ממליצים איגודי הגינקולוגים על התקן תוך-רחמי אשר יעיל במניעת היריון ב-99.8% משום שהוא פועל ברציפות 3–5 שנים.
הנחיות נטילה: עבור רוב הגלולות, ההנחיות הן לקחת את הגלולה מדי יום בשעה קבועה במשך 21 יום ולאחר מכן לעשות הפסקה בת שבעה ימים.
בסוג מסוים של גלולות ישנן 24 גלולות עם חומר פעיל ו-4 גלולות דמה במהלכן מופיעה הווסת, המאפשרות לקיחה רציפה של גלולה מדי יום.
סוג זה עוזר, בין היתר, לנשים אשר מתקשות בשמירה על מועדי נטילת הגלולות והפסקתן.
גלולות אחרות ניטלות באופן רציף ואז אין הפסקה דמוית הווסת (למשל גלולות לנשים מניקות).
אם תשכח האישה לקחת את הגלולה בזמן, הדבר יפגע ביעילותה.
החמצה של נטילת שתי גלולות רצופות מחייבת שימוש באמצעי מניעה נוספים לא-הורמונליים באותו חודש לשם גיבוי.
במשך חודש הנטילה הראשון (ולאחר הפסקה) יש להשתמש באמצעי נוסף.
נטילת תרופות שונות עלולה לפגוע ביעילות הגלולה.
שלשול או הקאה מונעים ספיגה ראויה של ההורמונים הנמצאים בגלולה ופוגעים ביעילותה.
אינדקס פרל (pearl index) הוא מדד המשמש לבחינת יעילותם של אמצעי מניעה.
המדד מבוטא כ"מספר ההריונות בקרב 100 נשים פוריות נורמליות למשך תקופה של שנה".
כל צורה של מניעת היריון זוכה לשני אינדקסי פרל: "יעילות האמצעי", המייצג שימוש מושלם באמצעי ההגנה, ו"יעילות טיפוסית", המייצג שימוש טיפוסי כלומר שימוש שאינו מושלם באמצעי המניעה.
בשימוש מושלם מקבלת הגלולה על-פי ההערכה אינדקס פרל של 0.3-1.25. המשמעות היא שבתנאים אידיאלים ושימוש נכון בגלולה, ייכנסו להיריון 0.3-1.25 נשים בממוצע לשנה, בקרב 100 נשים.
סטטיסטית, במקרה של שימוש טיפוסי, הגלולה מקבלת אינדקס פרל של 2.5-8, כלומר שבקרב 100 נשים שייקחו את הגלולה, 2.5-8 נשים בממוצע לשנה ייכנסו להיריון.
הסתייגויות משימוש בגלולה ותופעות לוואי
הגם שנמצא כי שימוש ארוך בגלולות אינו פוגע בפוריות האישה, ישנן הסתייגויות אחרות לשימוש בה.
מחקרים אחדים מצאו כי שימוש של מעל ל-5 שנים בגלולות עוזר במניעת סוגי סרטן מסוימים, בעוד מחקרים אחרים טוענים כי שימוש ארוך טווח עלול להעלות את הסיכון ללקות במיני סרטן אחרים.
סוגיית הסרטן טרם הוכרעה לגמרי ברמה אפידמיולוגית, אם כי ברמה התאית, ידוע מנגנון השפעתם של ההורמונים המרכיבים את הגלולה, על איברי מין כגון שחלה, שד, צוואר הרחם והרחם.
מנגנון זה יכול להסביר את תהליך השגשוג התאי הגורם לסרטן כאשר יוצא משליטה.
כמו כן, הסוכנות הבינלאומית לחקר הסרטן הכלילה את הגלולות למניעת היריון ברשימת הגורמים שהם מסרטנים ודאיים בבני אדם.
כמו כן, גלולות עשויות לגרום לעליה בקרישיות הדם, ונשים הסובלות מנטייה לקרישיות יתר או הסובלות ממחלות שבהן ידועה הגברת הסיכון להיווצרות קרישי דם - צריכות לערוך בדיקות דם תקופתיות או להימנע לחלוטין מנטילת גלולות.
גם על נשים המעשנות בקביעות - להימנע מנטילת גלולות.
נוסף על כך, ישנן לא מעט נשים שמתלוננות על אובדן החשק המיני בעקבות השימוש בגלולות, תופעה שבדרך כלל נעלמת מספר חודשים לאחר הפסקת השימוש בגלולות.
גלולות עשויות לגרום לתחושת נפיחות וכן לעליה במשקל ועליה בגודל וברגישות החזה.
במקרים מסוימים נטילת גלולות יכולה לגרום לעליה בכמות השיעור על הגוף, אולם במצבים כגון שחלה פוליציסטית ניתן לצפות להפחתה בכמות שיער הגוף.
בשנות האלפיים החלו מחקרים הבודקים את תרומת הגלולות לתסמינים הדומים לתסמיני גיל המעבר.
זאת, לאחר שנמצא כי מבין נשים צעירות רבות שפונות לרופא בתלונה על יובש בנרתיק וכאבים בעת קיום יחסי מין (שניים מהתסמינים של גיל המעבר בנשים) אחוז גבוה בצורה משמעותית נוטלות גלולות במינון נמוך של אסטרוגן, כפי שמקובל לרשום כיום.
סוגיות אתיות במרשם גלולות למניעת היריון
לרופאים רבים יש קשר עם יצרני תרופות מסוימים, מהן גם חברות לייצור גלולות.
פעמים רבות הם רושמים לנשים את סוג הגלולות המיוצרות על ידי החברות הללו (תופעה שאיננה בלעדית לתחום הגלולות למניעת היריון).
לראייה, בעת מתן המרשם הראשון לתרופה, האישה בדרך כלל מקבלת "דוגמית" של הגלולה, שהיא למעשה חפיסה מלאה של גלולות לשימוש לחודש הראשון.
בנוסף מרשמי הגלולות ניתנים פעמים רבות על גבי נייר-ייעודי של יצרן הגלולות הכולל את לוגו הגלולה, ולא על טופסי מרשם-תרופות של קופת החולים.
חשיבותה של סוגיה זו נובעת, בין השאר, מהעובדה שתופעות לוואי מסוימות יכולות להיעלם בעת מעבר לגלולה של יצרן אחר, בה יש הבדלים קטנים ביחסי המינונים של הרכיבים השונים, גם אם הגלולה שייכת לאותה קבוצה של גלולות (כאלה מהדור החדש או גלולות עתירות אסטרוגן).
מניעת הופעת הווסת: כאמור, ברוב הגלולות הוראות היצרנים הן לנטילת הגלולה לתקופות בנות 21 יום, כאשר בין חפיסה לחפיסה מופיע דימום דמוי המחזור החודשי (וסת).
נטילה רצופה של חפיסות ללא הפסקה מונעת את הופעת הדימום, וקיימת מחלוקת מקצועית בשאלה האם יש סיכון בנטילה רצופה של הגלולות ללא הפסקה.
בשנים האחרונות פותחו אמצעי מניעה חדשים על בסיס הורמונלי, הניתנים בזריקה או במדבקה באופן קבוע ומונעים הופעת הדימום לתקופה של מספר חודשים בכל פעם.
הפחתת דימום וסת מוגבר: גלולות ניתנות גם כחלק מטיפול בדימום וסת כבד: מאפייני דימום מוגבר הם במקרים רבים החלפה תכופה מאוד של טמפונים או תחבושות, וכן שימוש בו זמנית הן בטמפון והן בתחבושת כדי למנוע זליגת דם, לצד תסמינים כמו חולשה, סחרחורות, כאבי ראש ואף התעלפויות.
גלולה המכילה דיאנוגסט מותווית להפחתת דימום וסת מוגבר.
לפי המלצות ה-CDC, גלולות למניעת היריון אסורות לשימוש במקרים הבאים:
נשים מעשנות מעל גיל 35.
מוטציות ידועות הגורמות לקרישי דם.
גלוונומטר (Galvanometer) הוא סוג של מתמר אלקטרומכני היוצר תנועה זוויתית של מחט על פני קשת קבועה, בתגובה למעבר זרם חשמלי בסליל.
הגלוונומטר הוא רכיב משמעותי במדי זרם, במתח והתנגדות.
הגלוונומטר קרוי על שמו של המדען האיטלקי לואיג'י גלווני.
גלוונומטר טנגנטי הוא שמו של מכשיר אשר בעזרתו ניתן למדוד זרם במעגל חשמלי.
בנוסף, ניתן בעזרת מכשיר זה לחשב את גודל הרכיב האופקי של השדה המגנטי של כדור הארץ במקום מסוים, ולבדוק קשרים פיזיקליים שונים.
המכשיר מורכב משלושה רכיבים עיקריים:
טבעת עשויה חומר לא מגנטי (לדוגמה אלומיניום).
תיל מוליך המתלפף סביב הטבעת מספר פעמים הניתן לשינוי.
מחט מצפן המונחת על מישור המאונך למישור הטבעת.
המכשיר ופעולתו מבוססים על העובדה כי זרם חשמלי יוצר מסביבו שדה מגנטי בכיוון מסוים, וכי לכדור הארץ שדה מגנטי.
יש לכוון את הטבעת והמצפן כך שהטבעת תהיה מכוונת בכיוון צפון־דרום והמצפן יורה על הצפון, ככל שניתן לדייק.
כך וקטור השדה המגנטי אשר יצור התיל סביב הטבעת יהיה מאונך לרכיב האופקי של השדה המגנטי של כדור הארץ, מה שיקל בביצוע המדידות.
מזרימים זרם חשמלי בתיל המעגלי, ומודדים את סטיית המצפן במעלות.
נניח שמחט המצפן סטה ב־a מעלות מכיוונו המקורי .
את התוצאות נוכל לקבל על ידי החישובים הבאים:
כאשר Be הוא הרכיב האופקי של השדה המגנטי של כדור הארץ, ו־Bi הוא השדה המגנטי הנוצר על ידי הזרם החשמלי בתיל.
את גודל השדה המגנטי הנוצר על ידי תיל מעגלי מחשבים באמצעות:
כאשר μ0 מייצג את פרמאביליות הריק, N את מספר הליפופים סביב הטבעת, I את גודל הזרם ביחידות אמפר, ו־R את רדיוס הטבעת.
נציב זאת בחישוב הקודם ונקבל:
אם ברצוננו לגלות את גודל הזרם הזורם במעגל, נצטרך לדעת את גודל הרכיב האופקי של השדה המגנטי של כדור הארץ במקום בו אנו מודדים.
נציב את הנתונים בנוסחה שפיתחנו ונקבל את התוצאות בהתאם.
אם ברצוננו לגלות את גודל הרכיב האופקי של השדה המגנטי של כדור הארץ במקום המדידה, נצטרך לדעת את גודל הזרם החשמלי במעגל.
נוכל למדוד גודל זה בעזרת אמפרמטר.
נציב את הנתונים בנוסחה שפיתחנו ונקבל את התוצאה.
מדידות יחידות אינן מדויקות לרוב, ולכן מומלץ לבצע מספר רב של מדידות ולבצע קירוב ליניארי של הפונקציה:
מכשיר זה אינו אידיאלי לשימוש בתור מד זרם מהסיבות הבאות:
אי דיוק באיפוס המצפן עלול לגרום לשגיאות אקראיות במדידה.
אי דיוק במדידת המעלות עלול לגרום לתוצאות בלתי סבירות.
על מנת למדוד זרם בעזרת מכשיר זה, יש לדעת את גודל הרכיב האופקי של השדה המגנטי של כדור הארץ במקום המדידה, וגודל זה אינו קבוע והוא מושפע מגורמים רבים ועל כן המדידה אינה אמינה במלואה.
גְלוּטָתיון הוא פפטיד קצר ונוגד חימצון חשוב.
גלוטתיון בנוי משלוש חומצות אמינו - גלוטמט, ציסטאין וגליצין - ומכיל קשר פפטידי יוצא דופן בין קבוצת האמין של הציסטאין לבין קבוצת הקרבוקסיל שעל שרשרת הצד של הגלוטמט.
הגלוטתיון יכול להימצא במצב מחוזר, GSH, שבו קבוצת התיול (SH) יכולה להגיב עם רעלנים כדוגמת רדיקלים חופשיים, ולנטרל אותם על ידי העברת אלקטרון.
עם מסירת האלקטרון עובר הגלוטתיון למצב מחומצן, GSSG, בו שתי מולקולות נקשרות זו לזו בקשר דיסולפידי.
האנזים גלוטתיון רדוקטאז אחראי על חיזור גלוטתיון ממצבו המחומצן חזרה ל-GSH, שהוא המצב בו נמצא הגלוטתיון רוב הזמן.
בתאים של בעלי חיים הגלוטתיון המחוזר מצוי, במצב פיזיולוגי תקין (כשאין הרעלה), בריכוז של כ-5 מילימולר.
גלוטתיון משתתף בתהליך סינתזת לויקוטרין (leukotriene), מתווך חשוב בתהליכי אלרגיה ודלקת.
הוא קו-פקטור של האנזים גלוטתיון פראוקסידאז.
הוא מוצמד לרעלנים ולפסולת שומנית כקבוצה הידרופילית בתהליך ההמרה (ביוטרנפורמציה) לחומצות מרה בכבד.
גלוטתיון משמש גם לניטרול (דהטוקסיפיקציה) של מתילגליוקסאל (methylglyoxal), תוצר לוואי רעיל של תהליכים מטבוליים.
תהליך זה נעשה על ידי מערכת הגליאוקסלאז.
גלוטתיון משמש כמצע בתגובות אנזימטיות, הן בתגובות קוניוגציה (הצמדה לשומנים) והן בתגובות חיזור, המתרחשות במיקרוזומים ובמיטוכונדריה.
בנוסף לתגובות אנזימטיות, ניתן למצוא את הגלוטתיון משתתף בתגובות קוניוגציה לא אנזימטיות, למשל עם n-acetyl-p-benzoquinone imine, תוצר מטבוליזם של פרצטמול (אקמול).
במקרים של הרעלת פרצטמול, רמת התוצר עולה על הרמה שביכולתו של הגלוטתיון לנטרל, והוא הופך רעיל לתאי הכבד, עד לכדי הרעלת כבד ומוות.
הטיפול המקובל להרעלת פרצטמול, בעיקר בעקבות ניסיון התאבדות, הוא בהזרקה של אן-אצטילציסטאין (N-acetylcysteine), המשמש לחידוש מלאי הגלוטתיון המחוזר בגוף.
שחרור פתולוגי של עודף גלוטמט לסינפסות, למשל במקרים של נזק מוחי עקב פציעה, עלול למנוע ספיגה של ציסטאין, אבן הבניין העיקרית של גלוטתיון.
עקב החוסר הנוצר בגלוטתיון נמנעת הפעילות המגינה האנטי-חמצונית שלו, דבר המוביל לפגיעה בתאים ואפילו למות התא.
גלולה או כדור היא תערובת של חומרים פעילים עם חומרים מצמידים ומאגדים, בדרך כלל בצורה של אבקה הנדחסת למוצק בעיצובים שונים, בעיקר כטבלייה או בצורת קפסולה מג'לטין, לתוכה מוכנסת אבקה.
תרופות בצורה של גלולה מתאימות בדרך כלל לבליעה דרך הפה ומיוצרות בצורות שונות כדי להקל את הבליעה.
לגלולות יש בדרך כלל שכבת ציפוי המונעת מלטעום את הטעם של התערובת.
החומר שנמצא בגלולה מועבר למחזור הדם דרך מערכת העיכול.
על פי רוב מחזור הדם יוביל את התרופה לכל תאי הגוף.
יוצאי הדופן הם חומרים שלא יכולים לעבור את מחסום הדם-מוח.
כתוצאה מכך תרופות המכילות חומרים מסוג זה לא יכולות להשפיע על תאי המוח.
במקרים אלו יחפשו הרופאים דרכים אלטרנטיביות להשפיע על מערכת העצבים המרכזית, בהתאם למצב בו רוצים לטפל.
גְּלוּטֵן (Gluten; בעברית: דִּבְקָן) הוא חלבון המצוי בגרעינים של צמחים ממשפחת הדגניים כחיטה, שעורה ושיפון.
ייחודו של הגלוטן הוא ביכולתו (לאחר שספח כמות מספקת של מים) ליצור מעין "רשת מרחבית" בינו לחלקיקי העמילן שבקמח, ולכלוא בינו לסיבי הרשת בועיות פחמן דו-חמצני הנפלטות כתוצאה מפעילות השמרים בעת פירוק העמילן.
פעולה זו נקראת תפיחה והיא גורמת לגידול בנפחו של הבצק.
תכונה זו של הגלוטן מאפשרת ליצור לחם במרקם אוורירי.
גלוטן הוא חלבון התשמורת העיקרי בגרעין החיטה, ורכיבי הגלוטן השונים מהווים כ-90% מהחלבון בגרעין.
הגלוטן מורכב משתי קבוצות חלבונים עיקריות: גליאדינים וגלוטנינים.
הגליאדינים והגלוטנינים מכילים כמות גדולה יחסית של חומצות האמינו גלוטמין ופרולין וכן כמויות מזעריות של ליזין, ארגינין, תריאונין, וטריפטופן.
הגלוטן בודד וזוהה לראשונה בשנת 1745 על ידי פרופסור יאקופו ברתולומאו בקרי (Jacopo Bartolomeo Beccari), שהיה פרופסור לכימיה באוניברסיטת בולוניה.
רגישות לגלוטן עלולה לגרום למחלת צליאק.
חולי הצליאק רגישים לגליאדין שבגלוטן.
שיעור הגלוטן בגרעין מושפע מתנאי הגידול והסביבה על ידי מנגנונים הקשורים לבקרת ביטוי הגנים המושפעת מתנאי הסביבה ומהרכב המינרלים בצמח.
הזנה חנקתית שופעת בתקופת מילוי הגרעין מגדילה את תכולת החלבון בגרעין, טמפרטורה גבוהה ויובש מקצרת את תקופת התפתחות הגרעין ולעיתים מתקבלים גרעינים קטנים עם תכולת חלבון גבוהה מידי.
לעומת זאת תקופת התפתחות ממושכת עם תנאי לחות שופעים וטמפרטורות נמוכות מביאה לעיתים להצטברות פחמימות, תכולת חלבון נמוכה ולרוב גם טקסטורה רכה יותר.
הגלוטן מופיע בזמן ההבשלה הסופית של הגרעינים.
הגלוטן מאפשר "הדבקה" של מרכיבי הקמח והפיכתם לבצק.
במהלך פעולת הלישה, הגלוטן מתפתח, נוצרים קשרי גופרית ונוצר מבנה תלת-ממדי דחוס בו רשת סיבים דקים ואלסטיים.
תכונות רשת הסיבים כגון צפיפותה, גמישותה והאלסטיות שלה תלויה בכמות הגלוטן בקמח, ביחס שבין רמת הגלוטנין לגליאדין, בנוכחות אנזימים המסייעים או מפריעים לתהליך ובנוכחות מחמצנים.
תכונות אלו, וכמות הגלוטן הכללית משתנה בהתאם לסוג וזן החיטה ואיכותה.
בתהליך ההתפחה רשת הגלוטן התלת־ממדית לוכדת את הגזים הנוצרים עקב פעילות האנזימים והשמרים, ובזמן האפיה גם את אדי המים המתהווים בתוך חללי הבצק עקב הטמפרטורה הגבוהה.
איכות הגלוטן מאופיינת במידת יכולתו להתרחב ובמידת הגמישות שלו, אלו משפיעים על נפח כיכר הלחם ועל הופעת קרעים בכיכר.
תכונות אלו נקבעות על פי היחס בין רכיבי הגלוטן – הגלוטנינים והגליאדינים, המהווים כ-90% מחלבוני הגרגר.
עבור אפיית לחם היחס האופטימלי בין הגלוטנינים לגליאדינים הוא 1:1.
הגליאדינים, מסיסים באלכוהול קובעים את צמיגות וכושר ההתפשטות הבצק והגלוטנינים שאינם מסיסים באלכוהול קובעים את מידת האלסטיות שלו.
גלוטן מוסף למאכלים כאשר נדרש שיפור בתכונות המבניות של המוצר, כגון אלסטיות, לכידות ויכולת החזקת גזים ומים.
השימוש נפוץ בעיקר במוצרי מאפה המיוצרים מקמחים דלי־גלוטן, בלחמים עתירי סיבים או תוספים, ובמוצרי מאפה קפואים, שבהם תהליך העיבוד עלול לפגוע במבנה הבצק.
בנוסף, משמש גלוטן רכיב מבני בתחליפי בשר ובמוצרים מן הצומח, בהם הוא תורם למרקם סיבי ואלסטי.
לצורך זה נעשה שימוש לרוב בגלוטן חיטה , המופק מקמח חיטה לאחר הפרדת העמילן.
מקור השם הוא מהמילה הלטינית gluten, שפירושה "דבק", וממנה נגזר גם התרגום העברי "דבקן".
גלויה או גלוית דואר היא פיסת נייר עבה או קרטון דק, מלבנית לרוב, המיועדת לכתיבת מסר ומשלוחו באמצעות הדואר ללא צורך במעטפה.
מקור המונח "גלויה" בהתקצרות הצירוף "איגרת גלויה", אך היום הצירוף המקורי לא נמצא בשימוש בכלל.
לרוב מופיעה תמונה יפה בצדה האחד של הגלויה ומקום לכתיבת מסר קצר בצדה השני.
לעיתים קרובות, גלויות נמכרות לא רק בסניפי דואר, אלא גם באתרי תיירות פופולריים עם תמונות נוף של האזור.
לעיתים קרובות, משלוח הגלויה זול יותר ממשלוח המכתב, אם כי העלות בישראל זהה הן למכתבים והן לגלויות (1.55 ש"ח בתעריפים של תחילת 2008).
תקופת השיא של הייצור והצריכה של גלויות מאוירות הייתה בין השנים 1898–1918, וסחף שכבות רחבות של הציבור, אם כי גם במאה ה-21 הוסיפו אנשים, בייחוד תיירים, שלחו גלויות או שמרו אותן כמזכרת.
הגלויה הראשונה הונפקה ב-1869 באוסטרו-הונגריה והן נמצאו בשימוש נרחב עד סוף המאה העשרים.
בארצות הברית הוצגו גלויות לראשונה בתערוכה העולמית של שיקגו (1893) וזמן קצר אחר כך אישרה ממשלת ארצות הברית להדפיס גלויות במחיר סנט אחד ("גלויות פני").
בעקבות כך חברת "Detroit Publishing Company" ייצרה גלויות פוטוכרום נושאות צילומים ריאליסטיים-למראה בצבעוניותם, בעיקר של נופים עירוניים וטבעיים, העתקי יצירות אמנות ונושאי פולקלור.
הגלויות שיוצרו בתהליך זה זכו לתפוצה של מיליונים והמונח "פוטוכרום" משמש עד היום באנגלית לאפיון מהותן של גלויות מצולמות.
מלבד שימוש בגלויות למשלוח, הן מהוות גם אובייקט לאספנות.
אליעזר בן-יהודה היציע את המילה "קֶלֶף" במקום "גלויה", אבל המילה לא נקלטה בשפה.
על פי האגדה, משפחתו של בן-יהודה התנגדה כי המילה נשמעת כמו "כלב."
הגלויות וכרטיסי הברכה היהודיים הם אומנם חלק קטן מכלל הגלויות והכרטיסים הקיימים בעולם, אך יש בהם חומר בעל ערך המאיר היבטים מגוונים בתרבות היהודית.
המכלול הגדול ביותר של גלויות יהודיות פורסם עד היום בידי אספן פרטי בשם ז'ראר סילון מפריז, בעל אוסף של יותר מ־40 אלף גלויות.
איורי הגלויות היהודיות, בהינתן פומביות המדיום הזה משקפים את החברה היהודית אשר יצרה וצרכה אותן, הדימוי העצמי אשר ביקשה להציג לציבור הרחב, ואת האידאולוגיה והעקרונות שהנחו אותה.
כתוצאה מכך, הגלויות שימשו ומשמשות עדות רבת ערך אודות חיי היהודים באותן השנים - חזותם ולבושם, כליהם ותשמישי הקדושה שלהם, הריהוט בבתים ובבתי הכנסת ועוד.
הגלויות היהודיות הכילו סמלים מסורתיים ואידאולוגיים כמו הכותל המערבי, קבר רחל, המנורה, מגן הדוד, עבודה חקלאית ודימוי החייל הישראלי, וכן איורים שציינו אירועים שפקדו את העם היהודי.
עם התגבשות ועליית התנועה הציונית, גלויות הברכה היו פלטפורמה להעברת מסרים אידאולוגיים.
לדוגמה, הופקו גלויות עם דיוקנם של המנהיגים הציוניים בנימין זאב הרצל ומקס נורדאו, ואף גלויות שביקשו להעביר מסרים הנוגעים לפרשת דרייפוס.
וכן גלויות עם סממנים אנטישמיים.
גלוחי ראש או סקינהדס הוא כינוי לתת-תרבות שהחלה בממלכה המאוחדת בסוף שנות ה-60 ומשם התפשטה לחלקים אחרים בעולם.
הכינוי נובע מאנגלית ומתייחס לתספורת האופיינית לסקינהדס, גילוח רוב או כל שיער הראש.
כיום גלוחי ראש ידועים באלימותם כלפי מיעוטים ובדעותיהם האנטישמיות והקסנופוביות, ולעיתים גם בתמיכתם בתורת הגזע הנאצית, אך תת-התרבות התקיימה שנים רבות לפני ששויכה פוליטית לימין רדיקלי, וגם כיום ישנם גלוחי ראש הפעילים בתנועות אנטי-פאשיסטיות.
הסקינהדס מראשיתם היו קבוצות של בני נוער ומבוגרים צעירים ממעמד הפועלים באנגליה שאימצו מראה ייחודי החל מאמצע שנות השישים שכלל ראש מגולח או מסופר קצר ביותר, חולצות מכופתרות משובצות ונעלי עבודה כמו נעלי ד"ר מרטינס.
הם הושפעו מתת תרבויות ותנועות אחרות שפנו לקהל דומה, לדוגמה פאנק ותרבות ה"Rude Boy" שיובאה לאנגליה מג'מייקה שזוהתה גם היא עם עוני, מרד נעורים ואידאולוגיות קיצוניות בדומה לסצנת הפאנק.
במקור, תרבות הסקינהדס התהוותה סביב גאווה של המעמד העובד, מקומות בילוי של מעמד העובדים וחיבה ללהקות מסוימות שפנו לקהל זה.
סוגיות של פוליטיקה וגזע כמעט ולא הורגשו בתרבות עד שנות השמונים.
יחסם לפוליטיקה התאפיין בסלידה וניכור בשנים אלו לכל גוני הקשת הפוליטית, ממשטר הצנע והשמרנות הבריטית ותנועת ילדי הפרחים האמריקאית כאחד.
בשנות השמונים חל שינוי בתת-התרבות כשפאנקיסטים רבים עזבו את סצנת הפאנק שהפכה למיינסטרימית ותעשייתית וחיפשו בית חדש.
המפורסם שבהם היה הוקסטון טום מק'ורט מלהקת , שנחשב דמות מרכזית באותה עת בסצנת גלוחי הראש.
עם הגל השני של התופעה צצה תת-תרבות שנקרעה בין שני קצוות פוליטיים מנוגדים, שהמשותף להן הוא תחושות הקיפוח של מעמד הפועלים בבריטניה מאז ימי תאצ'ר.
חלק מגלוחי הראש הפכו לימין רדיקלי ופנו לנאו-פשיזם ונאו-נאציזם, ואילו גלוחי הראש בקצה השמאלי פנו לסינדיקליזם ולאנרכיזם ומזוהים כיום עם תנועת האנטיפה.
מהגל השני צמחה גם סוגת הפאנק רוק (Punk rock) "אוי!" , שחלקה מזוהה עם גורמים נאו-נאציים, אם כי רוב להקות האוי!
תומכות בשמאל הפוליטי או באנרכיזם.
תת-קבוצה אחת בתוך גלוחי הראש היא "הכוח הלבן של גלוחי הראש" (White power skinhead).
הכינוי מהווה התייחסות לביטוי הגזעני "כוח לבן".
קבוצה זו מאופיינת באידאולוגיה קסנופובית, גזענית, אנטישמית ונאו-נאצית.
כבר בשנות ה-60 היו חלק מחברי קבוצה זו מעורבים במעשי אלימות נגד היפים, להט"ב ואסייתים.
כיום מעורבים חלק מגלוחי הראש בקבוצה זו בארצות הברית בפעילות נגד מהגרים ממוצא מקסיקני וערבי וכלפי מוסלמים.
חברי הקבוצה משתמשים בסממנים נאו-נאציים וגזעניים בלבושם ובקעקועיהם.
רבים הפכו תת-קבוצה זו למזוהה עם כלל גלוחי הראש, ולפיכך דבקה בגלוחי הראש תדמית שלילית ואלימה; זאת אף על פי שאנשים אלו מהווים רק תת-קבוצה אחת בתוך גלוחי הראש.
רבים מגלוחי הראש מתנגדים לסטריאוטיפ זה, ובשנות ה-80 אף הוקמו מספר ארגונים של גלוחי ראש אנטי-גזעניים.
מאבק בגזענות בסצנת גלוחי הראש
בעקבות הקמתן של קבוצות גלוחי הראש בעלי אידאולוגיה גזענית ואנטישמית, החלה התנגדות והצהרה כללית בקרב חברי הסקינהדס המקוריים לתופעת האנטישמיות והגזענות החדשה בקרבם.
לטענתם, בגלל אותן קבוצות קטנות גזעניות, נתפסים רוב חברי הסקינהדס כגזענים.
עם הזמן יצרו חברי הסקינהדס לוגו המסמל את התנגדותם לגזענות מכל סוג, S.H.A.R.P, Skinheads Against Racial Prejudice, אשר פירושו בעברית "סקינהדס נגד דעות קדומות גזעניות".
האגפים השמאליים של גלוחי הראש מכנים עצמם גם "רד-סקינס" (מאנגלית- redskin) , שם שמהווה הלחם בין המילה סקין-הד והצבע אדום שמזוהה עם אידאולוגיות שמאל רדיקלי כמו מרקסיזם ואנרכיזם, ומחזיקים בעמדות אנטי-פאשיסטיות רדיקליות.
עם זאת, דמות הסקין-הד מזוהה עד היום עם נאו-נאציזם.
סגנון לבושם של הסקינהדס שונה ומגוון עוד משנות השישים.
מכנסי הג'ינס הפופולריים מלווים לעיתים קרובות בחולצות משובצות ובנעלי עור גבוהות מאוד המזכירות נעלי צבא במראן.
פריט אופנה נוסף המזוהה עם הסקינהדס היא חולצת פולו של פרד פרי.
תספורות גלוחי הראש שונות בסגנונן לפי טעמם של חברי הסקינהדס, החל מראש מגולח לחלוטין ועד לתספורת קצוצה מאוד.
רוב נשות ונערות הסקינהדס אינן מגלחות את ראשן עד הסוף, לעיתים נראה ראשן מסופר תספורת קצוצה מאוד, תוך כדי שהן משאירות מלפנים פוני ארוך ולעיתים קווצת שיער ארוכה מאחור בקצה העורף.
לבושן של גלוחות הראש מאופיין בחצאיות מיני קצרות עם חולצות טריקו הכוללות סמלים שונים, ובנעלי עור גבוהות.
על פי רוב, ניתן לראות נעליים כהות המודגשות עם גרביים בהירים.
גלויות האחים אליהו הן סדרות גלויות, שהוציאו לאור האחים מתתיהו אליהו ויוסף אליהו בארץ ישראל המנדטורית, מראשית שנות העשרים עד 1939.
הסדרות כללו כאלף דימויים; רובם של נופי ארץ ישראל ומיעוטם של מנהיגי התנועה הציונית והיישוב.
מתתיהו ויוסף אליהו נולדו בעיר קורפו למלכה (לבית בללי) ולאברהם אליה (Elia), פעיל התנועה הציונית בקורפו, אחים ל: מטילדה, מזל, ישעיהו, משה, שבתאי, דוד ולאסתר.
הם עלו בשנת תרע"ד 1914, והתיישבו עם משפחתם בסמוך לנווה צדק, ועבדו בבית דפוס בבעלותם בעיר יפו.
במלחמת העולם הראשונה, בשנת 1917, הם גורשו מתל אביב, יחד עם תושביה, ובהיותם נתינים זרים, שלא התעתמנו, ובמיוחד נתיני יוון - מדינת אויב לטורקיה, הם נרדפו, ונשלחו עם מאות יהודים לעיר חמה שבסוריה, ואחר כך לקושטא.
בתום המלחמה חזרו לארץ ועברתו את שמם ל-אליהו.
הם הקימו חנות למכשירי כתיבה ברחוב בוסטרוס ביפו, ואחר ברחוב נחלת בנימין בתל אביב, ועברה לרחוב הרצל.
מחצית מדימויי הנוף היו מתל אביב; "וגם פורטרטים של אישים - מנהיגים ציונים ודמויות חשובות ליישוב היהודי בארץ, ביניהם הרצל, נורדאו, סוקולוב, אחד-העם, ביאליק, דיזנגוף, הברון אדמונד דה-רוטשילד, טרומפלדור", וז'בוטינסקי.
ד"ר דליה לוי, החוקרת את מפעלם כתבה כי "בשנים 1939-1920 הם היו המפיקים הגדולים ביותר של גלויות ארץ-ישראל".
בסדרת הגלויות שולבו צילומים פרי עבודתם של צלמי ארץ ישראל באותה תקופה, חלקם שעבודתם מומנה על ידי הקק"ל, כגון אברהם סוסקין וזולטן קלוגר.
גלוטוכרונולוגיה (מיוונית עתיקה, תיארוך שפה; גלוטו - שפה, לשון, כרונוס - זמן), היא הכינוי לשיטות לקביעת הזמן שבו שתי שפות או יותר התפצלו משפת אם מסוימת.
הרעיון הוצע לראשונה על ידי הבלשן האמריקאי מוריס סוואדש בשנות החמישים של המאה ה-20.
גלוטוכרונולוגיה מבוססת על ההנחה שקצב שינוי של מילים השייכות לקבוצת המילים הבסיסיות והשימושיות בשפה הוא קבוע.
ההשראה לשיטה הייתה תיארוך פחמן-14. היום ניתן להשוות אותה לשיטת השעון המולקולרי לתיארוך התפצלות מינים באבולוציה.
גלוטוכרונולוגיה, ובאופן כללי האפשרות לתיארוך של שינויים בשפה על-פי מידע בלשני בלבד (ללא מידע היסטורי או ארכאולוגי), שנויות במחלוקת ביותר בקרב בלשנים, ורבים רואים בהן שיטות פסבדו-מדעיות.
לעיתים קרובות משתמשים במונח "לקסיקו-סטטיסטיקה" (Lexicostatistics) במקום גלוטוכרונולוגיה, אך שימוש זה אינו מדויק.
לקסיקוסטטיסטיקה היא שם כללי לכל תהליך המשתמש בניתוח סטטיסטי של אוצר המילים (הלקסיקון) של השפה.
מוריס סוואדש ערך רשימה של מילים בסיסיות (מילות ליבה), שכללה שמות גוף (אני, את/ה, אנחנו), חלקי גוף (ראש, יד), גופים שמימיים (שמש, ירח), חיות (ציפור, כלב), פעלים המתארים פעולות בסיסיות (אכילה, הליכה), מספרים (אחד, שתיים), צבעים וכו'.
סוואדש הניח שמילים אלה אינן תלויות תרבות ואפשר יהיה למצוא אותן בכל שפה.
כמו כן, הוא הניח שהיות שהמילים האלה נמצאות בשימוש תדיר, נדיר שהן יוחלפו על ידי מילים מושאלות.
הרשימה המקורית, שפורסמה ב-1952, כללה 200 מילים; היא הוחלפה ב-1955 ברשימה של 100 מילים.
כאשר רוצים למדוד את הזמן שעבר מאז התפצלות של שתי שפות זו מזו, יש לתרגם את רשימת סוואדש לכל אחת מהשפות, ואז לספור את הקוגנטים, כלומר המילים שצורתן דומה ומוצאן משותף.
ככל שמספר הקוגנטים גדול יותר, השפות קרובות יותר, והזמן שעבר מאז שנפרדו זו מזו קצר יותר.
על סמך קצב השינוי של כמה זוגות שפות שהיסטוריה שלהן מוכרת, העריך סוואדיש שהשפות מתרחקות זו מזו בקצב של 14 מילים (מתוך רשימת ה-100) ב-1000 שנים.
השיטה המקורית של סוואדיש נדחתה על ידי רוב הבלשנים.
ההתנגדות העיקרית היא להנחה המובלעת בשיטה, שקצב השינוי הוא קבוע ואחיד.
מחקרים מראים שקצב השינוי בפועל שונה מאוד בין שפות שונות: לדוגמה, קצב השינוי של איסלנדית הוא כ-4%, בעוד קצב השינוי של השפה-האחות נורווגית ספרותית הוא כ-20%.
בנוסף, אירועים היסטוריים וחברתיים משמעותיים נוטים לגרום לשינויים חד-פעמיים מהירים בשפה.
גלוטולוגיה הוא המדע העוסק בחקר הצחוק ובהשפעתו על בני אדם מבחינה פיזיולוגית ופסיכולוגית.
מחקרים שנעשו על ידי רמון מורה-ריפול, מנהל מדע רפואי ב-Organizacién Mundial de la Risa, ברצלונה ספרד, הראו כי הומור וצחוק קשורים לבריאות ויכולים לשחרר מתח פיזי ורגשי, לשפר את תפקוד המערכת החיסונית, לעורר את זרימת הדם, להגביר את מצב הרוח, לשפר את התפקוד הקוגניטיבי ולהגביר את הידידות.
על פי הפסיכולוג סטיב וילסון, "מדי יום יש חדשות נוספות על כוח ההומור והצחוק לרפא אותנו פיזית, נפשית, רגשית ורוחנית".
"כל מערכת בגוף מגיבה לצחוק בצורה חשובה, חיובית ומרפאת."
Fry מאוניברסיטת סטנפורד הוא אחד החלוצים בשדה מחקר זה ועשה ניסויים על עצמו כבר בשנות ה-60
גלוי ונעלם הוא אלבום הסולו השני של יהודית רביץ, אשר יצא בשנת 1980.
את כל שירי האלבום הלחינה רביץ, פרט ל"אחיזת עיניים", שהלחין שלמה גרוניך, ול"שיר ללא שם", שהלחין שלום חנוך.
האלבום הוקלט באולפני טריטון של טומי פרידמן.
הוא קיבל מעמד של "אלבום זהב", על כך שמכר יותר מ־20 אלף עותקים.